Bya Elisa Nicholas Ssekitende
Amyuka omubaka wa Gavumenti atuula e Ssembabule Yahaya Were, asazeewo okugoberera abaweereddwa omulimu gw’okugaba emmere eyaweereddwaayo okugabira abantu mu bitundu ebyagoyebwa enkuba ey’amaanyi nekibuyaga, okulaba ng’etusiibwa ku batuuze.
Ensawo z’obuwunga ezisoba mu Mitwalo ena ne Kiro z’ebijanjaalo ezisoba mu mitwalo esatu, zezaweereddwaayo minisitule y’ebigwa tebiraze okuyita mu offiisi ya Ssaabaminisita zezaweereddwaayo okugabira abantu mu bitundu okuli Mitete, Mateete, Lwebitakuli n’awalala aboyonoonerwa ebirime olwa Muzira n’ekibuyaga ebyabagwiira gyebuvuddeko.
Omubaka wa Gavumenti atuula e Ssembabule Pastor Kaleb Tukayikiriza wamu n’omumyuka we Yahaya Were, baaweze okulondoola abakulembeze abalonde wamu n’abebyekikugu okuli ba Parish Chiefs, Ggombolola Chiefs n’abatwala ebitongole eby’enjawulo okuli eky’obyobulimi, Eky’obyobulamu, eby’enjigiriza n’ebirala okulaba ng’obuweereza butuusibwa bulungi ku bantu, n’okulwanyisa obubbi ssaako obuli bw’enguzi.
Ba Chief b’ameruka mu bitundu ewaagwa enjega, bebaweereddwa obuvunaanyizibwa okutuusa emmere ku bantu abaakosebwa ennyo, era nga bano amyuka RDC Were basazeewo okugoberera okulaba nga buli kimu kigenda bulungi mu maaso. Offiisi y’obwa Pulezidenti e Ssembabule etuulamu RDC Tukayikiriza n’omumyuka we Were, yasabye abakulu mu Gavumenti okuyita mu mubaka Shartis Kuteesa Musherure, okubaweerezaayo neku Mabaati nti kubanga waliwo n’abantu abaalekebwa nga tewali weebegeka luba, olwa Kibuyaga okuleka amayumba gaabwe ku Ttaka.
nso_Latn lug_Latn lug_Latn lug_Latn lug_Latn